Diari Oficial de la Generalitat Valenciana


Sumari del DOGV 9075, del 04-05-2021 (2021/4521)

Extracte de 22 d'abril de 2021, de l'Ajuntament de Quart de Poblet, de convocatòria de subvencions en concurrència competitiva per a entitats socials de Quart de Poblet pel desenvolupament de projectes d'intervenció social per a l'any 2021.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9075

Data del DOGV
:   04-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/4521


Data del document
:   22-04-2021

Organisme emissor
:   Ajuntament de Quart de Poblet

Tipus de document
:   Extracte

Descriptors 

:   * Quart de Poblet
    * ajuda pública

Extracte de 22 d'abril de 2021, de l'Ajuntament de Quart de Poblet, de convocatòria de subvencions en concurrència competitiva per a entitats socials de Quart de Poblet pel desenvolupament de projectes d'intervenció social per a l'any 2021. [2021/4521]  
BDNS (identif.): 559759.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/ge/es/convocatoria/559759)  
  
1. Objecte  
És objecte de la present convocatòria la concessió de subvencions per part de l'Ajuntament de Quart de Poblet, en règim de concurrència competitiva, en concepte de col·laboració en aquelles despeses inherents al desenvolupament de projectes d'intervenció social per part de les entitats socials sense ànim de lucre de Quart de Poblet, que estiguen desenvolupant aquestes activitats al llarg de l'exercici 2021.  
No seran objecte d'ajuda les activitats que, de manera directa o indirecta, siguen finançades per qualsevol altre concepte pressupostari d'aquest ajuntament.  
  
2. Bases reguladores  
Les bases per les quals es regeix aquesta convocatòria són les bases reguladores de subvencions en concurrència competitiva per a entitats socials de Quart de Poblet pel desenvolupament de projectes d'intervenció social, aprovades per la Junta de Govern Local de l'Ajuntament de Quart de Poblet el 30 de març de 2021.  
  
3. Finançament de les subvencions  
La present convocatòria de subvencions es finançarà amb càrrec a l'aplicació pressupostària 2313-48242 del pressupost municipal per a l'exercici 2021, de conformitat amb el pla estratègic de subvencions, amb un crèdit màxim de 30.000 euros.  
  
4. Entitats beneficiàries i requisits  
Podran sol·licitar aquestes ajudes les entitats socials sense ànim de lucre, degudament legalitzades i inscrites en els registres corresponents i el domicili social dels quals estiga fixat a Quart de Poblet, l'activitat es desenvolupe principalment en aquest municipi o, excepcionalment, aquelles altres en les quals s'aprecie l'interés general per a la població i participen en les activitats persones del municipi.  
  
5. Finalitat  
Es consideraran intervencions prioritàries:  
1. Integració sociolaboral de les persones amb discapacitat.  
2. Foment d'activitats de sensibilització, d'oci i temps lliure de:  
  
a. Persones amb discapacitat.  
b. Persones en situació d'exclusió social.  
3. Projectes de promoció i inserció social de persones que pertanyen a col·lectius d'exclusió social (xiquets, xiquetes i adolescents en situació de risc social, persones sense llar, famílies i persones en situació d'extrema vulnerabilitat, població reclusa i exreclusa, minories ètniques, etc.).  
4. Projectes de sensibilització en matèria d'accessibilitat universal.  
  
Queden exclosos de la present convocatòria:  
Els projectes que no es dirigisquen als col·lectius previstos o que no s'enquadren en les tipologies contemplades.  
Els projectes d'infraestructures que suposen inversió en immobles (adquisició, construcció o reforma).  
Els projectes que es referisquen a activitats exclusivament recreatives o festives.  
Els projectes subvencionats per altres convocatòries o convenis municipals.  
6. Forma i termini de presentació de sol·licituds  
Les entitats que desitgen concórrer a les ajudes hauran de presentar la sol·licitud, degudament emplenada i signada de manera electrònica mitjançant el certificat de representant de persona jurídica, en la seu electrònica de l'Ajuntament de Quart de Poblet (https://quartdepoblet.sedipualba.es/) en el termini de 15 dies hàbils a partir de l'endemà de publicar-se en el butlletí oficial.  
   
Quart de Poblet, 22 d'abril de 2021.- L'alcaldessa de l'Ajuntament de Quart de Poblet: Carmen Martinez Ramirez.